Կաթնառատ գյուղը 1923թ. վերակազմավորվել եւ դարձել է ԽՍՀՄ առաջին խորհրդային տնտեսություններից մեկը։ Շվեյցարացի ֆերմեր Գոթֆրիդ Գրաֆի ստեղծած պանրագործական տնտեսության բազայի վրա հիմնվել է պետական անասնապահական տնտեսություն՝ «Պետֆերմա», իսկ 1930-ից՝ Մոսկվայի ենթակայության խորհրդային տնտեսություն: Մինչեւ 1961թ. Կաթնառատ գյուղը Ռուսաստանի ենթակայության է եղել, եւ այստեղ արտադրված շվեյցարական պանիրն առաքվել է Մոսկվա: 1961թ.-ից հետո գյուղը պետական տնտեսության կարգավիճակով ենթարկվել է Հայաստանի գյուղատնտեսության նախարարությանը, ապա` Անասաբուժական-անասնաբուծական ինստիտուտին: